SKRIFTLIG FORESPOERGSEL E-2254/97 af Amedeo Amadeo (NI) til Kommissionen (2. juli 1997)

Om: Europaeisk volontoertjeneste for unge

Der henvises til »Forslag til Europa-Parlamentets og Raadets afgoerelse om fastlaeggelse af Faellesskabets handlingsprogram »Europaeisk volontoertjeneste for unge«« (KOM(96)0610 - 96/0318(COD)).

Kommissionen anmodes om at undgaa eventuelle fordrejninger af arbejdsmarkedet. I denne forbindelse henledes Kommissionens opmaerksomhed paa foelgende:

- arbejdstager- og arbejdsgiverorganisationerne skal knyttes til programmet for at forhindre, at den normale beskaeftigelse erstattes af volontoertjeneste. Det er klart, at man kun kan godkende Kommissionens forslag, hvis det sikrer, at den fulde beskaeftigelse ikke erstattes af volontoertjeneste;

- arbejdsmarkedets parter skal indgaa i en dialog med de NGO'er, der er virksomme inden for humanitaere projekter, som kunne goere brug af volontoertjenester.

Samlet svar afgivet paa Kommissionens vegne af Edith Cresson paa skriftlige forespoergsler E-2254/97 og E-2255/97 (5. august 1997)

Den europaeiske volontoertjeneste for unge giver unge mulighed for at skaffe sig uformelle uddannelseserfaringer. Den giver dem lejlighed til at arbejde i en anden kulturel og social kontekst og blive bekendt med et andet sprog. Det giver dem endvidere mulighed for at faa en bredere personlig udvikling, idet de kan paatage sig ansvar, arbejde som del af et team og bidrage til udviklingen af projekter i en anden medlemsstat.

Kommissionen har siden den europaeiske volontoertjenestes pilotaktion blev indledt i 1996 understreget, at de unge volontoerer helt klart ikke maa ses som en kilde til billig arbejdskraft eller en metode til at erstatte eksisterende eller potentielt betalte arbejdspladser. Formaalet med den europaeiske volontoertjeneste er af uddannelsesmaessig art. De aktiviteter, volontoererne inddrages i, bidrager til at give lokale projekter en mervaerdi paa det sociale, miljoemaessige eller kulturelle omraade, eller til at udvikle nye initiativer paa disse omraader. Kommissionen vurderer omhyggeligt den potentielle risiko for, at arbejdspladser erstattes med frivillige, naar den tager stilling til forslagene om at inddrage volontoerer. Den beskaeftiger sig endvidere indgaaende med udtalelserne om hvert enkelt projekt, som indsendes fra de nationale strukturer, som har ansvaret for den europaeiske volontoertjeneste, og tager i den sammenhaeng hensyn til den specifikke nationale kontekst.

Kommissionen har forklaret de meget omhyggelige overvejelser, den goer sig om dette spoergsmaal, i droeftelserne med Det OEkonomiske og Sociale Udvalg, som har vedtaget to positive udtalelser om den europaeiske volontoertjeneste for unge. Kommissionen har endvidere staerkt opfordret medlemsstaterne til at inddrage arbejdsmarkedets parter i de udvalg, der er nedsat paa det nationale plan for at foere tilsyn med udvaelgelsen af projekter.

Kommissionen har stoettet et mindre antal projekter i tredjelande paa eksperimentel basis inden for rammerne af den europaeiske volontoertjenestes pilotaktion. I denne sammenhaeng havde unge volontoerer mulighed for at deltage i sociale, miljoemaessige, kulturelle og humanitaere aktiviteter, som blev koordineret af ikke-statslige organisationer. Det er dog ikke Kommissionens opfattelse, at det ville vaere hensigtsmaessigt at inddrage unge volontoerer i humanitaere operationer i krigs- eller kriseomraader.

Kommissionen er enig med det aerede medlem i, at erfaringer indhoestet gennem den europaeiske volontoertjeneste for unge kan bidrage til en lettere integration af unge i arbejdslivet. Ordningen tilbyder en form for uformel uddannelseserfaring, som supplerer de eksisterende programmer paa det nationale og det europaeiske plan vedroerende uddannelse og arbejdserfaring.

I spoergsmaalet om den sociale beskyttelse oensker Kommissionen at henvise det aerede medlem til dens svar paa medlemmets skriftlige forespoergsel E-2727/96 ((EFT C 60 af 26.2.1997. )).